Vincent+van+Gogh


 *  Vincent van Gogh: Zvjezdana noć

Podaci o autoru:** Vincent van Gogh bio je nizozemski slikar, grafičar i crtač. Rođen je u Zundertu, 30. ožujka 1853., a umro u Anvers-sur-Oise, 29. srpnja 1890. Sedam je godina proživio kao namještenik u Haagu, a zatim je poslan u podružnicu Goupila u London (1873 -18 76 ). U trgovini slika u Haagu dobio ne samo uvid u slikarstvo, već se i sam zainteresirao za slikanje te nastojao postati slikar. Početkom 1886. dolazi u Pariz i postaje đak Cormonov, te u ove četiri godine do smrti Van Gogh doživljuje svoju veliku evoluciju. On primjenjuje čistu otvorenu skalu boja, a oblike konturira tamnom bojom.8. svibnja 1889. dolazi u Saint-Rémy-de-Provence u Provansi na bolničko liječenje. Tamo je počeo slikati čemprese i masline, a nastala je još jedna čuvena slika (Zvjezdana noć). Van Gogh je prethodnik čitavog europskog ekspresionizma po tome, što je strastveno pokušavao izraziti u svojim slikama ono što se ne može izraziti. Van Goghove najcijenjenije slike su: Suncokreti, Irisi, Portret Dr. Gacheta, Žitno polje s čempresima, Autoportret bez brade, i naravno, Zvjezdana noć.

**Reprodukcija djela**:



Zvjezdana noć je Van Goghovo ulje na platnu, slavno remek-djelo postimpresionizma, iz 1889. godine.Van Gogh je ovu sliku naslikao tijekom boravka u umobolnici u Saint Rémyju. Datirana je iz lipnja 1889., mjesec dana nakon njegova dolaska i 13 mjeseci prije samoubojstva.
 * Mjesto i vrijeme nastanka:**

Tehnika kojom je Van Gogh radio ovu sliku je ulje na platnu. Dimenzije slike su 73 x 93 cm. Van Goghov originalni način slikanja očituje se u slikarskom jeziku, u odvažnosti nanošenja boje, prožimanju površine pokretom i stvaranju kompozicije s dinamičnim kontrastima. Tako su na slici tamno zeleni čempresi naslikani širokim potezima prošarani posvijetljeni odsjajima crvenih i žutih linija, a svijetlo nebo je određeno tamnim obrisom brda.
 * Tehnika i tehnologija:**

Slika prikazuje seoski pejzaž noću, s plošnim brežuljcima u pozadini. To nije tiha, mirna noć, već prizor uznemirenog treperenja elemenata prirode i ljudskog svijeta, dok se selo pruža prema nebu uz spiralne i zapletene pokrete. Jednostavna otvorena kompozicija, u kojoj tamnoplavo nebo zauzima dvije trećine slike, usredotočena je na odnos između okomitih linija čempresa i zvonika i snažnih izvijenih poteza kistom. U sredini neba se nalazi kružni vrtlog boje koji svojim položajem i veličinom postaje središnjim motivom kompozicije. Poetski sjaj zvijezda, određen svjetlijim bojama, razvija se u mahnito i neprekidno pulsiranje (poput treptanja pravih zvijezda).
 * Podaci odjelu-tema:**


 * Odabrani detalj zadanog djela:

**

Ovaj detalj se nalazi u središtu slike.

U sredini neba se nalazi kružni vrtlog boje koji svojim položajem i veličinom postaje središnjim motivom kompozicije. Oblik vrtloga podsjeća na taoistički krug ( Yin-Yang ). Dokaz da je Van Gogh naučio nešto o taoizmu i činjenica da su u njegovom stanu u Parizu pronađene japanske grafike koje je sakupljao.

[] []
 * Linkovi:**